stanford-oval/wikipedia huggingface dataset:
אנדריוס גודז'יוס
ביוגרפיה > 2011

באוניברסיאדה שנערכה בשנג'ן, הרפובליקה העממית של סין בשנת 2011 הוא סיים במקום 13 בזריקת דיסקוס בתוצאה של 56.59 מטר
ביוגרפיה > 2015

באליפות העולם שנערכה בבייג'ינג באוגוסט 2015 סיים סטול במקום 14 בזריקת דיסקוס בתוצאה של 62.22 מטר.
ביוגרפיה > 2016

באליפות אירופה שנערכה באמסטרדם בתחילת יולי 2016 סיים גודז'יוס במקום 13 בזריקת דיסקוס בתוצאה של 63.60 מטר. באולימפיאדת ריו דה ז'ניירו (2016) הוא סיים במקום 12 בזריקת דיסקוס בתוצאה של 60.66 מטר. בשלב המוקדמות הוא קבע בזריקה השלישית תוצאה של 65.18 מטר ועלה מהמקום הרביעי.
ביוגרפיה > 2017 > אלוף עולם

באליפות העולם שנערכה בלונדון באוגוסט 2017 זכה במדליית זהב בזריקת דיסקוס בתוצאה של 69.21 מטר, לפני דניאל סטול משוודיה (69.19 מטר) ומייסון פינלי מארצות הברית (68.03 מטר).
ביוגרפיה > 2018 > אלוף אירופה

באליפות אירופה שנערכה בברלין ב-2018 זכה גודז'יוס במדליית זהב בזריקת דיסקוס בתוצאה של 68.46 מטר, לפני דניאל סטול (68.23 מטר) ולוקס וייסהיידינגר מאוסטריה (65.14 מטר).
ביוגרפיה > 2022

באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית ארד בזריקת דיסקוס בתוצאה של 67.55 מטר כריסטיאן צ'ה שקבע שיא אליפות חדש של 71.13 מטר וחברו לנבחרת מיקולאס אלקנה (69.27 מטר).
שיאים אישיים > אצטדיון

זריקת דיסקוס: 69.59 מטר (2018)
פאזל מוסטפא פאשא קפרולו

פרדיננד פון קלר, מותו של הווזיר הגדול פאזל מוסטפא פאשא קפרולו במהלך קרב סלנקמן (אנ') ב-1691. ציור מ-1878
פאזל מוסטפא פאשא קפרולו (בטורקית: Köprülü Fazıl Mustafa Paşa‏; 1637 – 19 באוגוסט 1691) שימש כווזיר הגדול של האימפריה העות'מאנית מ-1689 עד 1691, כאשר האימפריה הייתה מעורבת במלחמה נגד מדינות הליגה הקדושה (אנ') במלחמת האימפריה העות'מאנית–הליגה הקדושה. הוא היה בנם של אייסה חטון (Ayşe Hatun), ממוצא טורקי, ושל מהמט פאשא קפרולו. לפיכך, הוא היה בן למשפחת קפרולו ממוצא אלבני. אביו, אחיו הבכור, פאזל אהמט פאשא קפרולו, כמו גם שני גיסיו (קארה מוסטפא פאשא (אנ') ואבזה סיאווש פאשא (אנ')) היו וזירים גדולים לשעבר. כינויו "פאזל" (Fazıl) פירושו "חכם" בטורקית עות'מאנית.
עלייה לשלטון

הוא היה בנם של מהמט פאשא קפרולו, מייסד משפחת קפרולו, ושל אייסה חטון (Ayşe Hatun), בתו של אציל במקור מקיאג'וק (Kayacık), כפר בחבזה שבאמסיה. הוריו נפגשו כאשר אביו הוצב בקפרו (אנ'), לשעבר קדגרה (Kadegra), שקיבלה את שמה בזכות סבו מצד אימו, שבנה שם גשר (בטורקית: köprü). הוא הפך לחבר במשמר הסולטאן ובילה חלק ניכר מזמנו במסעות צבאיים עם אחיו פאזל אהמט. בזכות גיסו, הווזיר הגדול קארה מוסטפא פאשא (אנ'), הפך פאזל מוסטפא לווזיר השביעי במועצה האימפריאלית, ועד 1683 הוא התקדם לווזיר שלישי. לאחר שקארה מוסטפא הובס בווינה, נשלח פאזל מוסטפא מאיסטנבול. בשנת 1687 מרד צבאי הפך את גיסו אבזה סיאווש פאשא (אנ') לווזיר הגדול ואילץ את הסולטאן מהמט הרביעי להתפטר לטובת אחיו סולימאן השני. פאזל מוסטפא כנראה היה מעורב באופן הדוק בהדחתו של מהמט הרביעי ועלה לדרגת וזיר שני. פוליטיקה סיעתית הביאה עד מהרה להגלייתו מהבירה, והוא ניצל מהוצאה להורג רק בחסדו של השייח' אל-אסלאם. עד 1689 שימש פאזל מוסטפא כמפקד כיוס והערים בכרתים חאניה והרקליון.
וזיר גדול

לאחר הניצחון האוסטרי בקרב מוהאץ' השני, שוכנע הסולטאן סולימאן השני למנות את פאזל מוסטפא פאשה קפרולו לווזיר הגדול שלו ב-25 באוקטובר 1689.
כמו קרוביו, היה פאזל מוסטפא פאשה מנהל מיומן ומפקד צבאי. הוא הלך בעקבות אביו בכך שהרחיק והוציא להורג פקידי ממשל/צבא מושחתים מהסולטנות הקודמת. הם הוחלפו באנשים נאמנים לפאזל מוסטפא פאשה, שגם סייע לאוצר על ידי יישום רשימות צבאיות קפדניות, ובכך מנע מחיילים לגבות את משכורות חבריהם שנהרגו. הוא גם הכריז על גיוס צבאי כללי של נתינים מוסלמים וגייס בני שבטים כורדים ויורוקים, ובכך הגדיל את מספר המגויסים.
רפורמות אחרות הקלו את הנטל של נתיני האימפריה האזרחים. פאזל מוסטפא פאשא קפרולו שינה את כללי מס הגולגולת, ששולם על ידי נתיני האימפריה הלא-מוסלמים, על ידי החזרת המדיניות של גביית מיסים על מבוגרים בודדים (במקום הערכה קולקטיבית, שפגעה בקהילות שאוכלוסייתן פחתה עקב מלחמה וגורמים אחרים). פאזל מוסטפא פאשה גם הקל על מתן אישורים לתיקון או בנייה מחדש של כנסיות נוצריות.
לאחר שסבל מסיעתיות בחצר הסולטאן ובממשלה, ניסה פאזל מוסטפא פאשה להגביל את מספר הווזירים במועצה האימפריאלית. כדי להילחם בניצול הכוח לרעה של רשויות מקומיות ואזוריות, הוא הקים מועצות של אצילים במחוזות, תוך דוגמה לממשלה הקיסרית. ההשפעות מרחיקות הלכת של הרפורמות המנהליות שלו נמשכו עשרות שנים.
הצלחות צבאיות, תבוסה ומוות

מהלך מלחמת האימפריה העות'מאנית–הליגה הקדושה המתמשכת החמיר כאשר רוסיה התערבה בלחימה והצטרפה רשמית לברית של מעצמות אירופיות על ידי השקת מערכות קרים (אנ') הכושלים. תחת הנהגתו של פאזל מוסטפא פאשה, עצרו העות'מאנים התקדמות אוסטרית לתוך סרביה וריסקו מרד בבולגריה.
המערכה הצבאית של פאזל מוסטפא פאשה משנת 1690 הביאה להצלחות נוספות, עם כיבושם מחדש של ניש, וידין, סמדרבו וגולובץ (אנ'). לאחר מכן הוא הטיל מצור על בלגרד, תוך שימוש ב-40,000 חיילי רגלים ו-20,000 פרשים. ב-8 באוקטובר, לאחר שמחסן התחמושת של המגינים הושמד בפיצוץ, נכנע המפקד ההבסבורגי. כיבושה מחדש של בלגרד, שנכבשה במקור על ידי העות'מאנים ב-1521 אך נכבשה מהם על ידי ההבסבורגים ב-1688, נתנה תקווה לעות'מאנים שניתן יהיה לתקן את התבוסות הצבאיים שלהם בשנות ה-1680, כולל אובדן הונגריה וטרנסילבניה.
התקווה התגלתה כמתעתעת. ב-19 באוגוסט 1691, נהרג פאזל מוסטפא פאשה במצח מכדור במצח בקרב סלנקמן (אנ') (צפונית-מערבית לבלגרד). העות'מאנים ספגו תבוסה הרסנית מידי לודוויג וילהלם, מרקיז באדן-באדן, המפקד העליון של הצבא הקיסרי בהונגריה, שכונה "טורקנלואיס" (Türkenlouis, "לואיס הטורקי") בשל ניצחונותיו. התבוסה בסלנקמן, שכונתה "הקרב העקוב מדם של המאה" על ידי בני התקופה, עלתה בחייהם של 20,000 איש והמפקד הצבאי המוכשר ביותר של העות'מאנים.
פאזל מוסטפא פאשה היה החבר החמישי במשפחת קפרולו שכיהן כווזיר גדול. לאחר מותו, ספגה האימפריה העות'מאנית תבוסות נוספות. עד 1695 נותרה לעות'מאנים רק פיסת שטח אחת בהונגריה.
הערות שוליים

↑  Ga ́bor A ́goston, Bruce Alan Masters, Encyclopedia of the Ottoman Empire, Infobase Publishing, 2010, ISBN 9781438110257, page 316
| --- | --- |
בקרת זהויות :  TDVİA: kopruluzade-fazil-mustafa-pasa
פאח'יתה בנת אבי טאלב

| --- | --- |

 לידה:  576 מכה, ערב הסעודית 
 פטירה:  661 (בגיל 85 בערך) 
 השקפה דתית:  אסלאם 
 בן או בת זוג:  Hubayra ibn Abi Wahb 
 מספר צאצאים:  4 
 
פאח'יתה בנת אבי טאלב (בערבית: فاختة بنت أبي طالب) הידועה גם בשם הינד ובכוניה אום האני, הייתה בתם הבכורה של אבו טאלב ופאטמה בנת אסד, אחותו של האימאם עלי בן אבי טאלב, בת דודו של מוחמד נביא האסלאם, ואחת מהצחאבה.
נישואים

לפני שנת 594, מוחמד ביקש מאבו טאלב לשאת את פאח'יתה לאישה, אך אבו טאלב סירב, ובמקום זה הסכים לחתן אותה עם הוביירה בן אבי ווהב אל-מח'זומי. אחת ההשערות היא שאבו טאלב סירב להצעתו של מוחמד מכיוון שמוחמד לא היה מספיק אמיד מבחינה כלכלית.
הוביירה היה משורר, ותואר כאדם חכם ובעל השפעה. הוא ופאח'יתה הביאו לעולם שבעה ילדים, מהם ארבעה בנים ושלוש בנות.
בינואר 630, התגרשו פאח'יתה והוביירה. מוחמד שוב הציע לה נישואין, אך שוב היא סירבה.
פטירה

פאח'יתה בנת אבי טאלב נפטר בשנת 661.
ראו גם

אהל אל-בית
הערות שוליים

↑  Fakhitah bint Abi Talib, newikis.com
↑  Fakhitah "Umm-e-Haani" Bint Abu Talib, geni_family_tree
↑  Lings, M, Muhammad: his life based on the earliest sources, Islamic Texts Society, 1983, עמ' 33
↑  Fakhitah_bint_Abi_Talib, wikimili
↑  fakhitah bint abi talib, www.myheritage.co.il
עונת 1975/1976 בליגת העל ההולנדית

| --- | --- |
 תקופת התחרות:  17 באוגוסט 1975 – הווה (49 שנים) 
 מספר משתתפות:  18
 הזוכה:  פ.ס.וו. איינדהובן (3)
 מספר משחקים:  306 
 מלך השערים:  רוד חילס (29 שערים)
 → עונת 1974/1975עונת 1976/1977 ←
 
עונת 1975/1976 הייתה העונה ה-20 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. מ.ו.ו מאסטריכט ואקסלסיור רוטרדם ירדו לליגת המשנה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ניימכן ומועדון הכדורגל איינדהובן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.ס.וו. איינדהובן  | 34 | 24 | 5 | 5 | 89 | 27 | 62 | 53 | העפלה לגביע אירופה לאלופות |
| 2. | פיינורד  | 34 | 23 | 6 | 5 | 88 | 40 | 48 | 52 | העפלה לגביע אופ"א |
| 3. | אייאקס  | 34 | 21 | 8 | 5 | 74 | 38 | 36 | 50 | העפלה לגביע אופ"א |
| 4. | פ.צ. טוונטה  | 34 | 19 | 8 | 7 | 64 | 32 | 32 | 46 |  |
| 5. | א.ז 67  | 34 | 15 | 9 | 10 | 46 | 39 | 7 | 39 |  |
| 6. | דאן האג  | 34 | 15 | 7 | 12 | 65 | 51 | 14 | 37 |  |
| 7. | ניימכן  | 34 | 11 | 15 | 8 | 43 | 38 | 5 | 37 |  |
| 8. | רודה  | 34 | 13 | 11 | 10 | 40 | 36 | 4 | 37 | סגנית מחזיקת הגביע ההולנדי העפלה לגביע אירופה למחזיקות גביע |
| 9. | טלסטאר ספורטקלאב  | 34 | 7 | 15 | 12 | 42 | 48 | 6- | 29 |  |
| 10. | ספרטה רוטרדם  | 34 | 7 | 15 | 12 | 32 | 42 | 10- | 29 |  |
| 11. | נאק ברדה  | 34 | 9 | 10 | 15 | 26 | 53 | 27- | 28 |  |
| 12. | דה חראפסחאפ  | 34 | 7 | 14 | 13 | 41 | 69 | 28- | 28 |  |
| 13. | גו אהד איגלס  | 34 | 6 | 15 | 13 | 43 | 58 | 15- | 27 |  |
| 14. | פ.צ. אוטרכט  | 34 | 9 | 9 | 16 | 36 | 57 | 21- | 27 |  |
| 15. | מועדון הכדורגל איינדהובן  | 34 | 9 | 9 | 16 | 40 | 63 | 23- | 27 |  |
| 16. | פ.צ. אמסטרדם  | 34 | 7 | 10 | 17 | 39 | 52 | 13- | 24 |  |
| 17. | מ.ו.ו מאסטריכט  | 34 | 8 | 7 | 19 | 34 | 64 | 30- | 23 | ירידה לליגת המשנה |
| 18. | אקסלסיור רוטרדם  | 34 | 7 | 5 | 22 | 24 | 59 | 35- | 19 | ירידה לליגת המשנה |
↑  זכתה בדאבל ואת מקומה בגביע אירופה למחזיקות גביע תפסה סגנית מחזיקת הגביע רודה
↑  זוכת הגביע פ.ס.ו זכתה באליפות ולכן רודה זכתה בכרטיס לגביע אירופה למחזיקות גביע
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עונת 1975/1976 בליגה א'

עונת 1975/1976 בליגה א' הייתה העונה ה-20 של ליגה א' כליגה השנייה בחשיבותה בכדורגל בישראל. זו הייתה העונה האחרונה של ליגה א' כליגה שנייה בחשיבותה. החל מעונת 1976/1977 היא הייתה הליגה השלישית.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 34 קבוצות, 17 קבוצות בכל בית. את העונה הסדירה סיימו הפועל יהוד והפועל עכו במקום הראשון והעפילו לעונת 1976/1977 בליגה הלאומית.
הקבוצות שזכו במקום 2-5 המשיכו לשחק בליגה השנייה בחשיבותה ויתר הקבוצות ירדו לליגה השלישית.
טבלת הליגה > בית הצפון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל עכו | 32 | 22 | 5 | 5 | 54 | 19 | 35 | 49 | עלתה לליגה הראשונה |
| 2 | בית"ר נתניה | 32 | 19 | 10 | 3 | 45 | 17 | 28 | 48 | נותרה בליגה השנייה |
| 3 | הפועל רמת גן | 32 | 18 | 10 | 4 | 49 | 19 | 30 | 44 | תוך הורדת שתי נקודות |
| 4 | מכבי חדרה | 32 | 13 | 11 | 8 | 34 | 32 | 2 | 37 | נותרו בליגה השנייה |
| 5 | הפועל נתניה | 32 | 14 | 10 | 8 | 59 | 30 | 29 | 36 | תוך הורדת שתי נקודות |
| 6 | מכבי הרצליה | 32 | 9 | 16 | 7 | 31 | 28 | 3 | 32 | תוך הורדת שתי נקודות |
| 7 | הפועל נחליאל | 32 | 9 | 13 | 10 | 31 | 35 | 4- | 31 | ירדו לליגה השלישית |
| 8 | הפועל מחנה יהודה | 32 | 12 | 7 | 13 | 27 | 31 | 4- | 29 | תוך הורדת שתי נקודות |
| 9 | הפועל טירת כרמל | 32 | 6 | 15 | 11 | 36 | 45 | 9- | 27 | ירדו לליגה השלישית |
| 10 | הפועל בני נצרת | 32 | 8 | 11 | 13 | 37 | 49 | 12- | 27 | ירדו לליגה השלישית |
| 11 | הפועל צפת | 32 | 8 | 10 | 14 | 30 | 43 | 13- | 26 | ירדו לליגה השלישית |
| 12 | הפועל קריית שמונה | 32 | 9 | 11 | 12 | 42 | 46 | 4- | 25 | תוך הורדת ארבע נקודות |
| 13 | הפועל נהריה | 32 | 10 | 5 | 17 | 43 | 52 | 9- | 25 | ירדו לליגה השלישית |
| 14 | הפועל תל חנן | 32 | 6 | 13 | 13 | 26 | 44 | 18- | 25 | ירדו לליגה השלישית |
| 15 | הפועל הרצליה | 32 | 7 | 10 | 15 | 26 | 39 | 13- | 24 | ירדו לליגה השלישית |
| 16 | הפועל טבריה | 32 | 5 | 13 | 14 | 26 | 48 | 22- | 23 | ירדו לליגה הרביעית |
| 17 | הפועל קריית אתא | 32 | 5 | 12 | 15 | 20 | 39 | 19- | 22 | ירדו לליגה הרביעית |
טבלת הליגה > בית הדרום

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל יהוד | 32 | 17 | 11 | 4 | 47 | 21 | 26 | 45 | עלתה לליגה הראשונה |
| 2 | הפועל חולון | 32 | 16 | 11 | 5 | 45 | 23 | 32 | 43 | נותרו בליגה השנייה |
| 3 | מכבי שעריים | 32 | 15 | 10 | 7 | 29 | 23 | 6 | 40 | נותרו בליגה השנייה |
| 4 | הפועל ראשון לציון | 32 | 13 | 12 | 7 | 41 | 21 | 20 | 38 | נותרו בליגה השנייה |
| 5 | הפועל אשדוד | 32 | 11 | 14 | 7 | 33 | 34 | 1- | 36 | נותרו בליגה השנייה |
| 6 | הפועל בית שמש | 32 | 12 | 11 | 9 | 40 | 24 | 16 | 35 | ירדו לליגה השלישית |
| 7 | בית"ר רמלה | 32 | 10 | 11 | 11 | 39 | 44 | 5- | 31 | ירדו לליגה השלישית |
| 8 | הפועל בת ים | 32 | 9 | 11 | 12 | 37 | 36 | 1 | 29 | ירדו לליגה השלישית |
| 9 | מכבי השקמה/רמת חן | 32 | 10 | 9 | 13 | 36 | 38 | 2- | 29 | ירדו לליגה השלישית |
| 10 | בית"ר אשדוד | 32 | 8 | 13 | 11 | 33 | 43 | 10- | 29 | ירדו לליגה השלישית |
| 11 | סקציה נס ציונה | 32 | 6 | 17 | 9 | 29 | 41 | 12- | 29 | ירדו לליגה השלישית |
| 12 | הפועל דימונה | 32 | 5 | 18 | 9 | 29 | 38 | 9- | 28 | ירדו לליגה השלישית |
| 13 | הפועל מרמורק | 32 | 8 | 11 | 13 | 36 | 36 | 0 | 27 | ירדו לליגה השלישית |
| 14 | הפועל רמלה | 32 | 9 | 9 | 14 | 24 | 36 | 12- | 27 | ירדו לליגה השלישית |
| 15 | הפועל באר יעקב | 32 | 9 | 8 | 15 | 32 | 54 | 22- | 26 | ירדו לליגה השלישית |
| 16 | בית"ר יפו | 32 | 7 | 11 | 14 | 22 | 35 | 13- | 25 | ירדו לליגה הרביעית בחשיבותה |
| 17 | הפועל לוד | 32 | 7 | 13 | 12 | 36 | 41 | 5- | 23 | תוך הורדת ארבע נקודות |
עונת 1975/1976 בליגה הלאומית בכדורסל

| --- | --- |
 תאריך התחלה:  5 באוקטובר 1975 
 תאריך סיום:  4 באפריל 1976 
 מספר משתתפות:  13
 זוכה:  מכבי תל אביב
 סגנית:  הפועל גבת/יגור
 מלך הסלים:  סטיב קפלן  28.2 למשחק
 http://basket.co.il
 → 1974/19751976/1977 ←
 
עונת 1975/1976 בליגה הלאומית בכדורסל הייתה עונתה ה-22 של ליגת הכדורסל הבכירה בישראל. הליגה צומצמה ל-13 קבוצות. בתחילת עונה זו חייבה הנהלת הליגה לראשונה את כל הקבוצות לשחק באולמות סגורים ולא במגרשים פתוחים.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל גן שמואל, והפועל פתח תקווה. העונה הסדירה החלה ב-5 באוקטובר 1975 הסתיימה ב-4 באפריל 1976 בניצחון של מכבי תל אביב בפעם השביעית ברציפות.
בהתאם לתוצאות העונה הפועל גן שמואל, הפועל חיפה ובית"ר ירושלים ירדו ליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | מכבי תל אביב | 24 | 24 | 0 | 2414 | 1810 | 604 | 48 |
| 2 | הפועל גבת/יגור | 24 | 20 | 4 | 2012 | 1812 | 200 | 44 |
| 3 | הפועל תל אביב | 24 | 19 | 5 | 2395 | 2057 | 338 | 43 |
| 4 | הפועל רמת גן | 24 | 17 | 7 | 2154 | 1933 | 221 | 41 |
| 5 | אליצור תל אביב | 24 | 15 | 9 | 1939 | 1825 | 114 | 39 |
| 6 | הפועל גבעת ברנר/נען | 24 | 10 | 14 | 1911 | 1990 | 79- | 34 |
| 7 | הפועל פתח תקווה | 24 | 10 | 14 | 1965 | 2096 | 131- | 34 |
| 8 | הפועל ירושלים | 24 | 10 | 14 | 1767 | 1957 | 190- | 34 |
| 9 | מכבי רמת גן | 24 | 8 | 16 | 1903 | 1922 | 19- | 32 |
| 10 | מכבי חיפה | 24 | 8 | 16 | 1762 | 1952 | 190- | 32 |
| 11 | הפועל חיפה | 24 | 7 | 17 | 1903 | 2056 | 153- | 31 |
| 12 | הפועל גן שמואל | 24 | 4 | 20 | 1726 | 2049 | 323- | 28 |
| 13 | בית"ר ירושלים | 24 | 4 | 20 | 1907 | 2299 | 392- | 28 |
ראו גם

גביע המדינה בכדורסל 1975/1976
סכום ספרות סופי

במתמטיקה, סכום ספרות סופי של מספר טבעי מתקבל על ידי חישוב סכום ספרותיו, ואז חישוב סכום ספרותיה של התוצאה, וחוזר חלילה, עד שמתקבל מספר בן ספרה אחת. סכום הספרות הסופי שווה לשארית בחלוקה ל-9.
לדוגמה, כדי לקבל את סכום הספרות הסופי של 27,395 מחשבים תחילה את סכום ספרותיו (2 + 7 + 3 + 9 + 5 = 26), ואז מחשבים את סכום הספרות של 26 (2 + 6 = 8), שהוא מספר בן ספרה אחת. לפעולת סכום הספרות הסופי מספר תכונות ההופכות אותה לשימושית לצורך זיהוי שגיאות בביצוע פעולות אריתמטיות (ראו להלן). כמו כן, בעזרתה ניתן לקבוע האם מספר שלם חיובי מתחלק ב-9: מספרים אלה הם המספרים בעלי סכום ספרות סופי השווה ל-9.
השיטה מתוארת בערך זה בבסיס עשרוני, אך ניתן להרחיבה לבסיס כלשהו.
שיטת הסרת ספרות ה-9

ניתן לפשט את חישוב סכום הספרות הסופי בעזרת הסרת ספרות ה-9. לפי שיטה זו, תוצאת פעולת סכום הספרות הסופי של מספר כלשהו זהה לתוצאה של אותו המספר כשהוסרו ממנו כל המופעים של הספרה 9 וכן כל קבוצות הספרות שסכומן 9.
לדוגמה ניקח שוב את המספר 84,392,643. יש בו ספרת 9 אחת, אותה ניתן להסיר. כמו כן, 3 + 6 = 9, ומכאן שאפשר להסיר גם את הספרות 3 ו-6. יתר על כך, ניתן להסיר את ה-3 הנוסף ביחד עם 2 ו-4, מפני שהם מסתכמים ל-9. נותרו אם כן רק הספרות המרכיבות את המספר 84, אשר סכום הספרות הסופי שלו הוא 3, כמו שחושב למעלה.
אם לאחר הסרת ספרות 9 וקבוצות ספרות שסכומן 9 לא תשארנה ספרות כלל, סכום הספרות הנותרות הוא אפס. אך כאמור סכום ספרות סופי הוא מספר בין 1 ל-9. במקרה הזה, כאשר סכום הספרות הנותרות הוא אפס, תוצאת הפעולה היא 9. כלומר, ישנה שקילות בין התוצאות 0 ו-9.
למשל, עבור המספר 45,936,126 מסירים את קבוצות הספרות (45), (9), (36) ו-(126) שכל אחת מהן מסתכמת ל-9, ולא נותרו ספרות. אזי סכום הספרות הסופי של המספר הוא 9.
להלן הסבר לפעולת השיטה. חיסור 9 ממספר נתון שקול לחיסור 10 והוספת 1. כלומר, ספרת האחדות עולה באחת וספרת העשרות יורדת באחת. סכום שתי ספרות אלה לא משתנה. לפי אותו עיקרון חיסור 90, 900 או כל מספר בצורה  9\times 10^{k}, כאשר k שלם כלשהו, שקול להעברת 1 מספרה אחת לשכנה, דבר אשר לא משנה את ערך סכום הספרות. למעשה, ניתן להסיר כל כפולה של 9 מהמספר בלי לשנות את סכום ספרותיו הסופי, מאחר שהדבר שקול לסדרת הסרות 9 (שכל אחת לא משנה את סכום הספרות הסופי).
הקשר לשארית החילוק ב-9

לסכום הספרות הסופי של מספר שלם חיובי יש קשר ישיר לשארית החילוק ב-9 של אותו המספר. שניהם זהים – אם התוצאה היא בין 1 ל-8. השארית היא 0 אם ורק אם סכום הספרות הסופי של המספר הוא 9. ברישום מתמטי, תהיה  S(\cdot ) פונקציה המחזירה את סכום הספרות הסופי ויהיה  n שלם חיובי; מתקיים:
n\mod 9=\left\{{\begin{array}{ll}S(n),&S(n)\in \{1,\ldots ,8\}\\0,&S(n)=9\end{array}}\right.
ניתן לרשום באופן שקול:
S(n)=1+\left[(n-1)\mod 9\right]
הדבר נכון מפני שהסרת 9 ממספר לא משנה את סכום הספרות הסופי שלו, כאמור לעיל. לכן, ניתן להסיר 9 מהמספר ולחזור על הפעולה כמה פעמים שנדרש עד אשר נותר מספר חיובי שקטן מ-9, וזה מבלי לשנות סכום הספרות הסופי שלו. מספר זה הוא למעשה שארית החילוק ב-9.
פעולת סכום הספרות הסופי מגדירה יחס שקילות בקבוצת המספרים הטבעיים. יחס זה מתלכד עם זה שמוגדר על ידי החשבון המודולרי מודולו 9.
הקשר לשארית החילוק ב-9 > מבחן התחלקות ב-9

השלכה מיידית מהתכונה המתוארת בפסקה לעיל היא שמספר שלם חיובי הוא כפולה של 9 (כלומר, המספר מתחלק ב-9 ללא שארית) אם ורק אם סכום הספרות הסופי שלו שווה ל-9.
הקשר לשארית החילוק ב-9 > הפרש בין מספר והיפוכו

אחת מהתכונות שמתקבלות מההקשר לחילוק במודולו 9 היא כדלקמן: ההפרש בין מספר שלם חיובי כלשהו למספר שמתקבל מהיפוך סדר ספרותיו של אותו מספר הוא כפולה של 9.
לדוגמה, נתייחס למספר 87,654:  9\times 4,664=41,976=87,654-45,678.
הדבר נכון מפני שלמספר והיפוכו אותו סכום ספרות, ולכן הפרש המספרים מודולו 9 הוא 0. מכאן שההפרש מתחלק ב-9.
למעשה, הדבר נכון עבור ההפרש בין מספר לכל תמורה של ספרותיו, משום שתמורה אינה משנה את סכום הספרות. למשל:  9\times 2,133=19,197=87,654-68,457.
מבחן בדיקה של פעולות אריתמטיות

ניתן להשתמש בסכום הספרות הסופי ובשיטת הסרת ה-9 על מנת לבדוק נכונות פעולות אריתמטיות בצורה פשוטה ומהירה.
השיטות המובאות כאן מבוססות על התכונות של חשבון מודולרי ומהעובדה (האמורה לעיל) כי סכום ספרות סופי שקול לחישוב מודולו 9.
מבחן בדיקה של פעולות אריתמטיות > חיבור

נניח שברצוננו לבדוק האם  a+b=c. נחשב את סכומי הספרות הסופיים של  a,‏  b ו- c ונקרא להם A,‏ B ו-C, בהתאמה. אם סכום הספרות הסופי של  A+B שונה מ- C, אזי המשוואה  a+b=c אינה נכונה. אחרת, ייתכן שהמשוואה נכונה.
דוגמה ראשונה:
האם 87,429 + 43,879 שווה ל-131,208? סכומי הספרות הסופיים הם  A=3‏,  B=4‏ ו- C=6. אך  A+B=7 שונה מ- C. לכן תוצאת הסכימה איננה נכונה.
דוגמה שנייה:
התבקשנו לחשב 3,452 + 56,786 וקיבלנו את התוצאה 60,238. האם התוצאה נכונה? סכומי הספרות הסופיים של שלושת המספרים בהתאמה הם  A=5‏,  B=5‏ ו- C=1. נחשב עכשיו את סכום הספרות הסופי של  A+B=10 ואז נקבל 1, שזהה ל- C. זה מחזק את ההשערה שתוצאת הסכימה נכונה (היא אכן נכונה).
כאמור, אם המבחן חיובי משמעות הדבר אינה כי הסכימה בהכרח נכונה. למשל, המשוואה  1+2=12 אינה נכונה, אך עוברת את המבחן בהצלחה. עם זאת, על מנת שזה יקרה חייבים לטעות בחישוב לפחות בשתי ספרות. מכאן שהסיכוי שהמבחן ייכשל הוא נמוך.
ניסוח שקול למבחן הוא כדלקמן: סכום הספרות הסופי של התוצאה חייב להיות זהה לזה של שרשור המחוברים. למשל, בהתייחס לדוגמה הראשונה לעיל, סכום הספרות הסופי של 60,238 חייב להיות זהה לסכום הספרות הסופי של 567,863,452 (שרשור של 56,786 ו-3,452). ואכן זה נכון.
המבחן נכון לא רק עבור סכימות של שני איברים, אלא גם עבור סכימה של מספר כלשהו של מספרים. כלומר, סכום הספרות הסופי של תוצאת הסכימה חייב להיות זהה לסכום הספרות הסופי של שרשור כל המחוברים.
מבחן בדיקה של פעולות אריתמטיות > חיסור

אם ברצוננו לבדוק האם  a-b=c, ניתן לבדוק באופן שקול האם  a=b+c נכון – דבר שאפשר לבצע בעזרת שיטת הבדיקה של חיבור המוצגת לעיל.
לחלופין, ניתן לחשב את סכומי הספרות הסופיים של  a,‏  b ו- c (שוב נקרא להם A,‏ B ו-C, בהתאמה), ולבדוק האם  A-B זהה ל- C. אם  A-B קטן מ-1, אז מוסיפים 9 על מנת שהתוצאה תהיה בין 1 ל-9.
דוגמה: האם 93,748 פחות 48,308 שווה ל-45,440? סכומי הספרות הסופיים הם  A=4‏,  B=5‏ ו- C=8. אך  A-B=-1 קטן מ-1, ואז נוסיף 9 ונקבל את המספר 8. זה גם הערך של  C. זה מחזק את ההשערה שתוצאת החיסור נכונה (ואכן כך).
מבחן בדיקה של פעולות אריתמטיות > כפל

מבחן הבדיקה בעזרת סכום הספרות הסופי עובד גם עבור פעולת הכפל. אם רצוננו לבדוק את המשוואה  a\times b=c, נחשב את סכומי הספרות הסופיים של  a,‏  b ו- c‏ (שוב A,‏ B ו-C), ונבדוק האם סכום הספרות הסופי של  A\times B זהה ל- C.
דוגמה: עבור 3,748 × 1,039 = 3,894,172. סכומי הספרות הסופיים הם  A=4‏,  B=4‏ ו- C=7. אז  A\times B=16 וסכום הספרות הסופי הוא 7, שזהה ל- C. לכן המשוואה עברה את המבחן בהצלחה.
כמו עבור הסכום, המבחן תקף גם כאשר מספר המספרים בפעולת הכפל גדול מ-2.
מבחן בדיקה של פעולות אריתמטיות > חילוק

אם חילוק שלם  a בשלם  b שווה לשלם  c עם שארית  d, אזי מתקיים  a=b\times c+d ומכאן שסכום הספרות הסופי של  B\times C+D זהה לזה של  A, כאשר  A‏,  B‏,  C‏ ו- D הם סכומי הספרות הסופיים של  a‏,  b‏,  c ו- d, בהתאמה.
בסיסים אחרים

כל התוצאות המובאות למעלה מתייחסות לבסיס 10. אך ניתן להרחיבן עבור בסיס  b כלשהו, כאשר מחליפים 9 במספר  b-1. הדבר הוא נכון מפני שבבסיס  b הסרת  b-1 מהמספר שקול להעברת 1 מספרה אחת לשכנה ומכאן שסכום הספרות הסופי אינו משתנה.
לדוגמה, בבסיס 6 סכום הספרות הסופי של מספר שווה לשארית חילוקו ב-5, וניתן לחשב את סכום הספרות הסופי על ידי הסרת ספרות 5 או קבוצות ספרות שסכומן 5. למשל, שארית חילוקו ב-5 של המספר 324 הרשום בבסיס 6 (שקול ל-124 בבסיס 10) הוא 4. ניתן לחשב את סכום ספרותיו הסופי על ידי הסרת הספרות 2 ו-3, אשר סכומן שווה ל-5. ואכן נותרה רק הספרה 4. מבחני בדיקה של הפעולות האריתמטיות מורחבים אף הם בצורה דומה.
בבסיס בינארי סכום הספרות הסופי של כל מספר טבעי הוא 1.
ראו גם

גימטריה קטנה